# מבל נקי

**פרויקט הגמר במב"ל –**

**אל המנחה האקדמי**

**פרופ' יוסי בן ארצי**

**ד"ר דורון נבות**

**מירב צפרי-אודיז**

**דצמבר 2021**

אנו מודים לך על הסכמתך להנחות את המשתתפים במחזור מ"ט של המכללה לביטחון לאומי (מב"ל) בכתיבת פרויקט הגמר המחקרי (פג"ם). במסמך זה מובאים בתמצית מהותו של פרויקט הגמר, ומספר כללים ודגשים שהעברנו למשתתפים לכתיבת הפרויקט.

מטרת המסמך הינה לסייע להנחייתך, כך שתהלום ככל שניתן את העקרונות המנחים לפרויקט הגמר שהעברנו למשתתפים.

על המשתתפים להחליט בשיתוף אתך מה תהיה שיטת החקירה והכתיבה. הבהרנו כי את/ה תלוו את התהליך מראשיתו ועד סופו, ותמליצו על מתן הציון לעבודה (המלצתכם תהווה 50% מהציון הסופי כפי שיפורט להלן), ומשום כך יש להתייחס להערותיכם ולהמלצותיכם ולהתחשב בהן כמקובל במערכת האקדמית.

**מהו הפג''ם?**

פרויקט גמר מחקרי הינו דרישה להשלמת התואר השני בביה''ס למדעי המדינה באוניברסיטת חיפה במסלול **ללא** עבודת גמר מחקרית ('תיזה' למ''א), וכן דרישה של המב''ל להשלמת הדרישות לקבלת תעודת בוגר/ת מב''ל.

הפג''ם מבוצע ע"י משתתפי מב''ל בצוותים רב תחומיים של עד 3 משתתפים לכל פרויקט גמר. משקל העבודה הינו 20% מהציון הסופי בשתי התעודות הנזכרות.

הפרויקט נועד לאפשר לימוד סינרגטי של תופעה בעלת מספר היבטים הקשורה בביטחון הלאומי. אנו מקווים כי לשם ניתוח היבטים אלה ידרשו מספר גישות - אותם המשתתפים בפרויקט יביאו יחד אתך. בחלקי המבוא והסיכום/דיון העבודה משותפת לצוות, ובחלקה כתיבה אינדיבידואלית שתאפשר להעריך את תרומתם הדיפרנציאלית של כל משתתף/ת בפרויקט. היקף העבודה הוא כסמינריון מורחב (50-80 עמודים).

**מטרה ושיטה**

מטרת הפג''ם הינה להכשיר את המסיימים לכתוב עבודה מקורית, אישית ועצמאית, על פי כללי המחקר האקדמיים, המותאמת לתחומי הביטחון הלאומי ותחומי עיסוקם של המשתתפים. הכותבים נדרשים לנסח שאלת מחקר או סוגיה שתשמש נקודת מוצא לעבודה ותנחה את כיוון החקירה או הבדיקה שתבוצע במהלכה.

העבודה תתבסס על חומר מדעי שפורסם בתחום, על חומרים מקוריים שנאספו על ידי הכותבים, על ניתוח נתונים גלויים או נתונים שנוצרו בשיטה סטטיסטית או אחרת, על ראיונות, מחקר שדה ונסיון עבר בתפקידים שונים.

הפרויקט מלווה על ידך, כמנחה אקדמי, ועל ידי אחד ממדריכי מב''ל. תפקידו של המדריך הוא להבטיח עמידה בלוח הזמנים וללוות את הכנת הפג''ם בכלל היבטיו.

המשתתפים מונחים לקיים עם המנחה האקדמי מינימום של שתי פגישות (רצוי פנים אל פנים). בנוסף, קיימת ועדת פג''ם בראשות מפקד המכללות, האלוף איתי וירוב, שכוללת את היועצים האקדמיים של המב''ל והמדריכה הראשית (מד"רית). תפקידה של הוועדה הינו לאשר את הרכבי הצוותים, את נושאי הפרויקט, שאלות המחקר, הצעות המחקר וכן את הציון הסופי (חלקה של הוועדה הינו 50% מהציון הסופי). הוועדה היא שתודיע לכל קבוצה על הציון הסופי, וכן תעביר משוב כתוב שיכלול, בין היתר, את חוות הדעת שלך שהועברה לוועדה. על כן נבקשך להימנע מלהעביר את המלצתך לציון וחוות דעתך ישירות למשתתפים.

כחלק מתהליך הכנת הפג"ם על המשתתפים להגיש לך הצעת מחקר, בהיקף של חמישה עמודים. על כן, עליהם לברר אתך לגבי דגשים, אם יש כאלה, ולפעול בהתאם להנחיותיך. אף כי המנחה האקדמי יכול להציג דגשים, ככלל, הצעת המחקר כוללת רקע תיאורטי, מטרת הפג"ם, חשיבותו ותרומתו הפוטנציאלית, מסגרת מושגית בסיסית, מקורות אפשריים ופרקי הפג"ם.

לאחר אישורך, על המשתתפים להעביר את ההצעה למדריך המלווה, אשר יגיש אותה לאישור סופי של ועדת הפג"ם.

יצוין, כי כללי ציטוט המקורות הנהוגים במב"ל הינם על פי ה-APA.

**מבנה פרויקט הגמר**

פרויקט הגמר כולל מספר חלקים והוא יוגש בסדר המקובל בעבודה מחקרית אקדמית.

תקציר מנהלים

תוכן עניינים

מבוא (8-5 עמודים)

1. מטרת העבודה
2. שאלות המחקר
3. המשגה / רקע תאורטי
4. שיטה
5. החשיבות לביטחון הלאומי
6. גבולות המחקר

פרק ראשון – שם הפרק (כ-15 עמודים)

1. תת פרק
2. תת פרק
3. תת פרק

פרק שני – שם הפרק (כ-15 עמודים)

1. תת פרק
2. תת פרק
3. תת פרק

פרק שלישי: שם הפרק (כ-15 עמודים)

1. תת פרק
2. תת פרק
3. תת פרק

\*מספר הפרקים נתון לשינוי

דיון – דיון בממצאים של העבודה / הצגת מודל / המלצות למקבלי ההחלטות (כ-10 עמודים)

סיכום - חזרה למטרות ולשאלת המחקר (3-2 עמודים)

רשימת מקורות

**אבני דרך מרכזיות לפרויקט הגמר**

הגשת הצעת המחקר לוועדת פרויקט הגמר לאחר שקיבלה את אישורך צריכה להיעשות עד ה- 2 בינואר 2022.

הגשת טיוטה ראשונה של הפג"מ תעשה עד ה- 16 במרץ 2022. נודה למתן משוב שלך לקבוצה עד ה- 12 באפריל 2022.

בין התאריכים 1 במאי עד ה- 3 במאי 2022 הצוותים יציגו למליאת המב"ל וועדת הפג"ם את טיוטת העבודה ויקבלו הערות והצעות לשיפור במידת הצורך.

העבודות הסופיות צריכות להיות מוגשות עד ל- 29 במאי 2022. נודה לקבלת חוות דעת כתובה והמלצה לציון על הפג"ם עד לתאריך 15 ביוני 2021.

המשוב והציון הסופי ימסרו למשתתפים עד ל- 30 ביוני 2022.

בכל מקרה של בעיה או ספק ניתן לפנות אל אחד מאיתנו:

פרופ' יוסי בן ארצי, הראש האקדמי, אוניברסיטת חיפה (yossib@univ.haifa.ac.il, 052-8666405)

ד"ר דורון נבות, מרכז אקדמי, אוניברסיטת חיפה (doronnavot@013.net, 0544-547474)

מירב צפרי-אודיז, המדריכה הראשית (merav@mail.gov.il, 050-6292856)